Acuordo Ourtográfico de la Lhéngua Pertuesa de 1990

L Acuordo Ourtográfico de la Lhéngua Pertuesa de 1990 ye un tratado anternacional assinado an 1990 cul oubjetibo de criar ua ourtografie ouneficada pa l pertués, a ser ousada por todos ls paízes de lhéngua oufecial pertuesa. Fui assinado por repersentantes oufeciales de Angola, Brasil, Cabo Berde, Guiné-Bissau, Moçambique, Pertual i San Tomé i Príncepe an Lhisboua, an 16 de dezembre de 1990. Depuis la sue andependéncia, Timor-Lheste aderiu tamien al Acuordo, an 2004. L porcesso negocial que resultou ne l Acuordo cuntou inda cula persença dua delegaçon d'ouserbadores de la Galiza.

L Acuordo Ourtográfico de la Lhéngua Pertuesa de 1990 quier poner fin a l'eisisténcia de dues normas ourtográficas oufeciales dibergentes, ua ne l Brasil i outra ne ls restantes paízes de lhéngua oufecial pertuesa, cuntribuindo assi, cunforme ye splicado ne l ampeço de l Acuordo, para oumentar l prestígio anternacional de l pertués.

L'aporfilhaçon de la nuoba ourtografie, d'acuordo cula "Nota Splicatiba de l Acuordo Ourtográfico de la Lhéngua Pertuesa de 1990"Acuordo Ourtográfico de 1990 - Aneixo II, altera la grafie de cerca de 1,6% de l total de palabras na norma an bigor an Pertual, PALOP, Timor-Lheste i Macau i na grafie de cerca de 0,5% de l total de palabras ne l Brasil"MEC se prepara para a unificação ortográfica da língua portuguesa"  - Menistério de la Eiducaçon de l Brasil.

L'aplicaçon de l Acuordo Ourtográfico nun ten reunido cunsenso antre lhenguistas, filólogos, académicos, jornalistas, scritores, tradutores i personalidades de ls setores artístico, ounibersitairo, político i ampresarial de las sociadades de ls bários paízes de lhéngua pertuesa.

Las normas de l Acuordo Ourtográfico de 1990 stan yá an bigor ne l Brasil zde 1 de Janeiro de 2009, aguardando-se para brebe la sue aporfilhaçon an Pertual i ne l restro de ls paízes lhusófonos.

Catadorie:Lhéngua pertuesa